عرب بیرلیگینه عضو اؤلکه‌لرین خاریجی ایشلر ناظیرلری امریکانین تل آویو-ده کی سفیرلیگینی قودسه کؤچورمه‌سی ایله باغلی صاباح فوق العاده توپلانتی کئچیر‌جک.
سعودی عربیستان کرالی سلمان بن عبدالعزیز عرب بیرلیگینی فیلیسطین خالقینا قارشی ایشلنن جینایت‌لر قارشی‌سیندا "بیرلشمیش بیر عرب موضعی اورتایا قویماق" مقصدیله توپلانتییا چاغیراجاغی بیلدیریلیب.
فیلیسطین رسمی خبر آژانسی  WAFA-یا گؤره، دؤولت باشچی‌سی محمود عباس ایله تلفونلا علاقه ساخلایان کرال سلمان عرب بیرلیگینه عضو اؤلکه‌لرین خاریجی ایشلر ناظیرلری سویه‌سینده توپلانتییا چاغیراجاغینی بیلدیریب.
ایسراییل-ین فیلیسطین خالقینا قارشی ایشله‌دیگی جینایت‌لری قینایان کرال سلمان اؤلکه‌سی‌نین پایتاختی شرقی قودس اولان موستقیل بیر دؤولت قورما حاقینی الده ائدندک فیلیسطین‌لی‌لرین یانیندا اولاجاغینی ایفاده ائدیب.
ییغینجاقدا امریکانین ایسراییل سفیرلیگینی قودسه کؤچورمه‌سی و ایسراییل-ین فیلیسطین‌لی‌لره قارشی پوزونتولاری موذاکیره ائدیله‌جک.
عرب بیرلیگی نین فیلیسطین-ین طلبینه گؤره بوگون ده دایمی نماینده‌لر سویه‌سینده فوق العاده ییغینجاق کئچیرجگی گؤزلنیلیر.
